Tuis >> Sport >> Hokkie
Aanlyn None	Hokkie
Hokkie finals 2012	Na 'n lang goeie seisoen vir die eerste hokkie span, het ons in die semifinaal te staan gekom teen Helshoogte. Die wedstryd het stadig begin vir ons en teen halftyd was die telling reeds 2-0 vir Helshoogte. Met ongeveer 10 minuute oor in die wedstryd het daar egter nuwe lewe gekom in die span na Rob O'Conner 'n uitstekende doel aangeteken het. Kort daarna het Helshoogte weer oortree in die sirkel en 'n "p-flick" is aan ons toegeken. Met 'n uitstekende poging het Martin Keyser die bal in die boonste linker hoekie gesit om die telling gelyk te bring. Die Swarras was nou goed in vir 'n ding om die wedstryd te probeer wen. Met slegs 1 minuut amptelike speeltyd oor het ons weer geboer in die sirkel aan Helshoogte se kant. Die keer was dit weer Martin wat met nog 'n uitstekende doel geslaag het om ons deur te sit na die finaal teen Medies 'n week later.